বুয়েনোস আইরেসের সেই গরম তিনি সহ্য করেছিলেন ছয় বছর। তখন তিনি যুবক, কিন্তু এই বৃদ্ধ বয়সে এখন বাংলাদেশের এই গরমও তার শরীরের পক্ষে অসহনীয়। গেস্ট হাউজের শীতল কক্ষে তিনি থিতু হয়ে বসলেন। সবার জন্য কফির অর্ডার দেয়া হলো। কফি খেতে খেতে বাংলাদেশের সাহিত্য নিয়ে আলাপ হচ্ছিল। বাংলাদেশের সাহিত্য নিয়ে তার আগ্রহের কথা জানালেন। রফিক এই সুযোগে বাংলাদেশের গল্পের একটা সংকলন করা যায় কিনা এরকম একটা প্রস্তাব করায় নরম্যান তাতে বেশ আনন্দের সাথেই সায় দিলেন। কিন্তু কিভাবে সেটা প্রস্তুত হবে এনিয়ে রফিকের সাথে বেশ কয়েক দফা আলোচনা হয়েছিল। সেদিন এই আলোচনার ফাকে এক সময় তার ব্যাগ থেকে দুটো বই বের করলেন।